open-index/open-wikipedia-markdown huggingface dataset:
Abbe (jezero)

[mini|lijevo|250px|Jato [flamingosa na jezeru Abbe]]
**Jezero Abbe**, poznato i kao Jezero Abhe Bad, slano je jezero koje se nalazi na granici Džibutija i Etiopije. Jedno je od šest u lancu povezanih jezera, a osim ovog jezera to su još jezera (od sjevera ka jugu) Gargori, Laitali, Gummare, Bario i Afambo. Rijeka Avaš se uliva u jezero koje je bez odlivnih voda. Jezero Abbe je centar Afarske depresije. Područje jezera se smatra jednim od najnepristupačnijih područja na Zemlji. Vode jezera su poznate po flamingosima dok je krajolik jedinstven.

## Karakteristike 
Jezero Abbe je krajnje odredište vodama rijeke Avaš. Leži na Afarovom trostrukom čvoru, centralnom mjestu susreta tri tektonske ploče: Afričke, Somalijske i Arabijske što je definiralo područje kao Afarsku depresiju. Ovdje se ove tri Zemljine ploče međusobno udaljavaju jedna od druge, ali ne istom brzinom.

Na sjeverozapadnoj obali jezera uzdiže se planina Dama Ali (1.069 m), pritajeni štitasti vulkan, dok se duž jugozapadne i južne obale prostiru ogromna slaništa, širine i do 10&nbsp;km. Pored rijeke Avaš, tokom sezone vode jezera dopunjavaju dva vadija Oleldere i Abuna Merekes, koji se nalaze sa zapadne i južne strane jezera. 
Iako je trenutna površina jezera oko 32.000 hektara, nedavne suše i odvođenje vode iz rijeke Avaš radi navodnjavanja okolnih područja uzrokovali su pad vodostaja jezera i smanjenje njegove površine. Do 1984. godine površina jezera smanjila se na dvije trećine površine jezera iz 1940. Tokom tog razdoblja na jugozapadu jezera formirano je oko 11.500 hektara slaništa. Jezero Abbe je hiperslano jezero jer vode koje sadrže minerale soli dotiču u jezero, a jezero nema odliva već se čista voda isparava s površine jezera. 
Afari su tokom historije osnivali naselja u blizini obale jezera. Jezero Abbe poznato je i po krečnjačkim dimnjacima, koji dostižu visinu i do 50 m, a povremeno ispuštaju i paru. Ovi krečnjački dimnjaci nastaju miješanjem jezerske vode i dublje geotermalne tekućine.

## Reference 
## Vanjski linkovi 
* Fotografije jezera Abbe
* Baza podataka za jezero Abbe

A
A
A
Ialomița (okrug)

**Ialomița** () je jedan od 41 okruga Rumunije. Nalazi se u jugoistočnom dijelu države, unutar historijske regije Muntenije.
Prostire se na površini od 4.453&nbsp;km2 i jedan je od manjih okruga u državi. Prema podacima od 31. 10. 2011. godine u njemu je živjelo 258.669 stanovnika.

Glavni i najveći grad je Slobozia.

## Geografija 
Okrug se nalazi unutar ravnice Baragan a cijelo je područje ispresjecano malim rijekama s malim, ali dubokim dolinama.

Istočnu granicu okruga formira Dunav, a rijeka Ialomița protiče od zapadu ka istoku i dijeli okrug na sjeverni i južni dio. 
Sve do 1940. (u zapadnom dijelu) i do 1967. u istočnom dijelu okruga se nalazilo stanište Velike droplje s velikom populacijom ovih ptica. Ptice su nestale zbog masovne gradnje naselja i intenzivnog lova.

Graniči sa sljedećim okruzima: Constanța na istoku, Ilfov na zapadu, Brăila, Buzău i Prahova na sjeveru, Călărași na jugu.

## Demografija 
Prema popisu stanovništva Rumunije zaključno sa 31. 10. 2011. u Okrugu je živjelo 258.669 stanovnika što je prosječna gustina od 58 stanovnika po km2.

Etnički sastav stanovništva bio je sljedeći:
* Rumuni - 95,6%
* Romi - 4,1%
* ostali

## Reference 
## Vanjski linkovi 
* Službena stranica okruga

Ialomița
Kategorija:Ialomița (okrug)
Google Scholar

**Google Scholar** ili **Google znalac** internetski je **pretraživač** koji omogućava pretraživanje čitavog teksta naučnih članaka iz različitih disciplina. Beta verzija objavljena je 2004.

Indeks Google Scholara sadrži najviše recenziranih internetskih časopisa najvećih naučnih izdavača u Evropi i Sjevernoj Americi, te naučne knjige i druge časopise koji ne djeluju uz recenziju.

Iako Google ne objavljuje veličinu baze podataka Google Scholara, naučni istraživači procjenjuju da sadrži otprilike 389 miliona dokumenata, uključujući članke, citate i patente, što ga čini najvećim svjetskim akademskim pretraživačem zaključno s januarom 2018. Prije toga veličina je procijenjena na 160 miliona dokumenata (maj 2014). Jedna ranija statistička procjena objavljena u PLOS ONE, metodom Označi i ponovo zabilježi, procijenila je približno 80–90% pokrivenosti svih članaka objavljenih na engleskom jeziku s procjenom 100 miliona.

## Također pogledajte 
*Internet
*Google

## Reference 
## Vanjski linkovi 
* Google Scholar
* Google Scholar Blog

Kategorija:Google
Kategorija:Internet
Kategorija:Internetski pretraživači
Kategorija:Osnivanja u 2004.
Vrancea (okrug)

**Vrancea** () je jedan od 41 okruga Rumunije. Nalazi se u istočnom dijelu države, s najvećim dijelom unutar historijske regije Moldavije i manjim dijelom, od rijeke Milcov unutar regije Muntenije.

Prostire se na površini od 4.857&nbsp;km2 i jedan je od manjih okruga u državi. Prema podacima od 31. 10. 2011. godine u njemu je živjelo 340.310 stanovnika.

Glavni i najveći grad je Focșani.

## Geografija 
[thumb|Vinogradi u blizini grada [Focşanija, sjedišta Okruga]]
Planinsko područje zakrivljenog oblika, poznato kao Carpații de Curbură, nalazi se u zapadnom dijelu okruga, na južnom kraju Istočnih Karpata s nadmorskim visinama iznad 1400 m. Prema istoku nadmorska visina krajolika se smanjuje i prelazi u brdovita područja. Istokom okruga protiče rijeka Siret. Glavna pritoka rijeke Siret koja protiče kroz okrug je Putna.

Graniči sa sljedećim okruzima: Vaslui i Galați na istoku, Covasna na zapadu, Bacău, Buzău na jugu i Brăila na jugoistoku.

## Ekonomija 
Okrug je poznat po svom vinu i najveći je proizvođać vina u Rumuniji. Preko 11% teritorije okruga je pod vinovom lozom a neke od poznatijih regija sa nasadima ove kulture su Panciu sa 8100 ha, Odobești (7000 ha) i Cotești.

Glavne privredne aktivnosti su:

- Proizvodnja hrane i pića, 
- Tekstilna industrija,
- Proizvodnja papira i namještaja,
- Proizvodnja mašinskih dijelova i komponenti

## Demografija 
Prema popisu stanovništva Rumunije zaključno sa 31. 10. 2011. u Okrugu je živjelo 340.310 stanovnika što je prosječna gustina od 70 stanovnika po km2.

Etnički sastav stanovništva bio je sljedeći:
* Rumuni - preko 98%
* Romi i ostali

## Reference 
## Vanjski linkovi 
* Službena stranica okruga

Vrancea
Kategorija:Vrancea (okrug)
Lovci na natprirodno (14. sezona)

**Četrnesta sezona serije Lovci na natprirodno ()**, američke fantazijske serije autora Erica Kripkea, premijerno je emitovana 11. oktobra 2018. godine, na CW-u, a zadnja epizoda emitovana je 25. aprila 2019. godine. Sezona ima 20 epizoda i prikazivana je četvrtkom u 20:00 (ET). Ovo je treća sezona s Andreom Dabbom i Robertom Singerom.

## Uloge 
### Glavne uloge 
* Jared Padalecki kao Sam Winchester
* Jensen Ackles kao Dean Winchester/Michael
* Mark Pellegrino kao Nick / Lucifer
* Alexander Calvert kao Jack Kline 
* Misha Collins kao Castiel

### Specijalne gostujuće uloge
* Jim Beaver kao Bobby Singer
* DJ Qualls kao Garth Fitzgerald IV
* Jeffrey Dean Morgan kao John Winchester

### Gostujuće uloge 
## Epizode 
## Proizvodnja 
Dana 2. aprila 2018. godine The CW najavio je 14. sezonu serije. U junu najavljeno je da će 14. sezona imati 20 epizoda, što je najkraća sezona još od treće, koja je imala samo 16 epizoda zbog štrajka Američkih scenarista. Snimanje sezone počelo je 10. jula 2018. godine, a završeno je 26. marta 2019. godine.

## Recepcija 
Na sajtu agregatora Rotten Tomatoes, serija ima odobrenje 90% za 14. sezonu, s prosječnom ocjenom 7,86/10 na temelju 10 recenzija.

## Reference 
## Vanjski linkovi 
* Zvanični sajt 
* 

Kategorija:Sezone serije Lovci na natprirodno
Kategorija:Američke TV-sezone iz 2018.
28. 6. 1914. (knjiga)

***28. 6. 1914.*** je roman bosanskohercegovačkog književnika Zlatka Topčića objavljen 2019. godine. Drugo izdanje je objavljeno 2021. i osvaja dvije nagrade; Nagradu Fondacije za izdavaštvo za najbolju knjigu (2021) i Nagradu "25. novembar" za knjigu godine (2022).

Tematizira Sarajevski atentat, a predstavljen je na Internacionalnom festivalu književnosti "Bookstan".

## Kritike 
## Također pogledajte 
* Bosanskohercegovačka književnost

## Reference 
Kategorija:Bosanskohercegovačka djela
Kategorija:Sarajevski atentat
Kategorija:Zlatko Topčić
Afari

**Afari** ili Danakili su kušitski narod koji nastanjuje Afrički rog. Prvenstveno žive u etiopskoj regiji Afar i sjevernom dijelu Džibutija, iako pripadnici ovog naroda naseljavaju i južni dio Eritreje. Afari govore afarskim jezikom, koji je dio kušitske grane afroazijske porodice jezika. Afari su jedini narodi Afričkog roga koji naseljavaju teritorije koje izlaze i na Crveno more i Adenski zaliv.

## Demografske odlike 
### Geografska rasprostranjenost 
Afari žive uglavnom u pustinji Danakil u regiji Afar u Etiopiji, kao i u Eritreji i Džibutiju. Prema posljednjem popisu stanovništva održanom u Etiopiji 2007. u ovoj državi živjelo je 2.276.867 Afara (ili 2,73% od ukupnog stanovništva), od čega je 105.551 urbanog stanovništva.  Afari čine preko trećine stanovništva Džibutija i jedna su od devet priznatih etničkih grupa Etiopije.

### Jezik 
Afari govore afarskim jezikom kao maternjim jezikom i dio je kušitske grane afroazijske jezične porodice.
S obzirom da su Afari tradicionalno nomadski stočari, afarski jezik se može naći i izvan teritorije koju uglavnom naseljavaju. Zajedno sa saho jezikom čini skup dijalekta Saho-Afarskih jezika.

### Religija 
Afari su pretežno muslimani. Dugi period su povezani s islamom kroz različite politike i uglavnom su Suniti. Afari su tradicionalno pastiri koji u pustinji uzgajaju koze, ovce i stoku. Socijalno su organizirani u klanove i dvije glavne klase: *asaimara* (crveni) koji su politički dominantna klasa i *adoimara* (bijelci) koji su radnička klasa i uglavnom žive na području planina Mabla.

Osim toga, Afari su poznati po svojoj borilačkoj vještini. Muškarci tradicionalno dobro barataju s džilijima, poznatim zakrivljenim noževima. Afari u svojoj kulturnoj tradiciji njeguju opsežan repertoar bojnih pjesama.
## Također pogledajte 
* Afarska depresija

## Reference 
## Vanjski linkovi 
*Omniglot - Afarski jezik
*Ethnologue - Afarski - Jezik Etiopije

Kategorija:Etničke grupe Džibutija
Kategorija:Etničke grupe Eritreje
Kategorija:Etničke grupe Etiopije
Kategorija:Muslimanske zajednice Afrike
Kategorija:Afroazijski narodi
Kategorija:Afari
Islam u Sjevernoj Makedoniji

**Islam u Sjevernoj Makedoniji** nakon kršćanstva (pravoslavlja) predstavlja drugu najzastupljeniju religiju s oko trećine u ukupnom broju stanovnika Sjeverne Makedonije. Muslimani Sjeverne Makedonije su uglavnom suniti hanefijskog mezheba. Neka sjeverozapadna i zapadna područja uz granicu s Kosovom i Albanijom imaju muslimansku većinu. Velika većina makedonskih muslimana su etnički Albanci, a od ostalih muslimana tu su prije svega Turci, Romi i Bošnjaci.

## Stanovništvo 
[mini|lijevo|250px|[Šarena džamija u Tetovu|Šarena džamija u makedonskom gradu Tetovu izgrađena 1438. godine]]

### Etnicitet 
Albanci islamske vjeroispovijesti čine otprilike 25% ukupnog stanovništva Sjeverne Makedonije i najbrojnija su muslimanska zajednica ove države. Žive uglavnom u Pologu i zapadnim oblastima zemlje. Turci, koji čine oko 4% ukupnog stanovništva zemlje, raštrkani su po cijeloj državi, ali uglavnom u većim gradovima, kao i Romi muslimanske vjeroispovjesti. Bošnjaci su uglavnom koncentrirani u Skoplju. Makedonci muslimani su zastupljeni s oko 40.000 do 100.000 pripadnika i mogu se naći u zapadnom dijelu Sjeverne Makedonije, na područjima Centar Župa, Debar, Struga i Plasnica.

### Populacija kroz historiju 
U sljedećoj tabeli dat je prikaz kretanja broja muslimana u odnosu na ukupno stanovništvo Sjeverne Makedonije a prema godinama kada je vršen popis stanovništva. Postotak muslimana u Sjevernoj Makedoniji a i njihov ukupni broj općenito se smanjivao od 1904. do polovine  20. vijeka ali je počeo ponovo rasti zbog visoke stope nataliteta među muslimanskim porodicama, dosegnuvši 33,33% u 2002. Prema popisu iz 2002. godine, 46,5% djece u dobi do 4 godine bila su iz muslimanskih porodica. U 2010. godini 39,3% stanovništva se izjašnjavalo kao muslimani. Predviđa se da će islam postati najveća religija u zemlji do 2050. godine, a više od polovice stanovništva zemlje će se pridržavati vjere.

### Geografska rasprostranjenost muslimana 
U sljedećoj tabeli dat je spisak makedonskih općina gdje muslimani čine natpolovičnu većinu.

## Galerija 

Datoteka:2011 Bitola, Meczet Jeni 01.JPG|Nova džamija u Bitolju
Datoteka:Bitola.1914 01.jpg|Bazar u Monastiru (Bitolj) 1914.
Datoteka:Bitola - postcard.jpg|Razglednica s ponoramom Bitolja (oko 1916)
Datoteka:View of Mustafa Pasha`s Mosque - North-Western side.JPG|Džamija Mustafe-paše
Datoteka:Door detail from Mustafa Pasha´s Mosque 3.JPG|Detalji ulaznih vrata džamije Mustafe-paše
Datoteka:Inscription above the main entrance of Mustafa Pasha`s Mosque.JPG|Natpis na džamiju Mustafe-paše

## Također pogledajte 
* Demografija Sjeverne Makedonije
* Religija Sjeverne Makedonije
* Albanci Sjeverne Makedonije
* Bošnjaci Sjeverne Makedonije 
* Muslimani Sjeverne Makedonije
* :Kategorija:Džamije u Sjevernoj Makedoniji

## Reference 
## Vanjski linkovi 
* 

Kategorija:Islam i društvo
Kategorija:Islam u Sjevernoj Makedoniji
Sjeverna Makedonija
Bacău (okrug)

**Bacău** () je jedan od 41 okruga Rumunije. Nalazi se u istočnom dijelu države, unutar regije Moldavije.
Prostire se na površini od 6.621&nbsp;km.2 Prema podacima od 31. 10. 2011. godine u njemu je živjelo 616.168 stanovnika i 9. je najmnogoljudniji okrug u državi.

Glavni i najveći grad je Bacău.

## Geografija 
Zapadni dio okruga čine planinski predjeli Istočnih Karpata. U tom dijelu okruga, duž dolina rijeka Oituz i Trotuș postoje dvije važne veze između Moldavije i Transilvanije. Istočni dio okruga je niže nadmorske visine a najniža tačka nalazi se u dolini rijeke Siret koja protiče centralnim dijelom okruga, od sjevera ka juga. Na istočnoj strani je i Moldavska visoravan koju presjecaju mnoge manje rijeke.

Graniči sa sljedećim okruzima: Vaslui na istoku, Harghita i Covasna na zapadu, Neamț na sjeveru i Vrancea na jugu.

## Demografija 
Prema popisu stanovništva Rumunije zaključno sa 31. 10. 2011. u Okrugu je živjelo 616.168 stanovnika što je prosječna gustina od 93 stanovnika po km2.

Etnički sastav stanovništva bio je sljedeći:
* Rumuni - 96,1%
* Romi - 1,7%
* Mađari - 0,7%

## Reference 
## Vanjski linkovi 
* Službena stranica okruga

Bacău
Kategorija:Bacău (okrug)
Emir O. Filipović

L
**Emir O. Filipović** je bosanskohercegovački historičar i medievalist.

## Biografija 
Emir Filipović rođen je 30. aprila 1984. u Ključu. U rodnom mjestu je završio osnovno i srednje obrazovanje. Diplomirao je 2006. na Odsjeku za historiju Filozofskog fakulteta u Sarajevu. Magistarsku tezu  "Viteštvo u srednjovjekovnoj Bosni" odbranio je 2009. a doktorsku disertaciju "Bosansko kraljevstvo i Osmansko carstvo (1386–1463)" 2014.

Na Odsjeku za historiju Filozofskog fakulteta Univerziteta u Sarajevu radi od 2007. U zvanju je docenta i izvodi nastavu iz predmeta Rani srednji vijek, Kasni srednji vijek, Bosna u ranom srednjem vijeku, Bosna u kasnom srednjem vijeku i Pomoćne historijske discipline. Predavao je i boravio na univerzitetima u Belgiji, Finskoj, Francuskoj, Njemačkoj, Portugalu i Austriji.

Uži naučni interes predstavlja izučavanje ranih bosansko-osmanskih odnosa, srednjovjekovnog viteštva i dvorske kulture, heraldike te političke, kulturne i vjerske historije Evrope i Bosne u 14. i 15. stoljeću. Učestvovao je na više domaćih, regionalnih i međunarodnih naučnih skupova. Objavio je veći broj radova, prikaza i osvrta. Prepoznatljiv je po autorstvu monumentalne knjige Bosansko kraljevstvo. Historija srednjovjekovne bosanske države (Sarajevo, 2017 i 2018).

## Reference 
## Izvori i literatura 
* O autoru, Bosansko kraljevstvo. Historija srednjovjekovne bosanske države, Sarajevo, 2017, 702.
*Emir O. Filipović, Bibliografija radova

## Vanjski linkovi 
* Emir O. Filipović, biografija – academia.edu

Kategorija:Bosanskohercegovački historičari
Kategorija:Rođeni 1984.
Kategorija:Biografije, Ključ
Kategorija:Živi ljudi
Nancy Drew (serija)

***Nancy drew*** američka je misteriozna, dramska serija, koja je premijerno emitirana 9. oktobra 2019. godine. na The CW. Ovo je treća televizijska serija poslije serija Hardy Boys/Nancy Drew Mysteries koja je emitirana od 1977. do 1979. godine. i Canadian-American version koja je emitirana 1995. godine.

## Sinopsis 
Nancy Drew i njena četiri prijatelja našli su se u misteriji kada su ih otpužili za ubistva. Oni su se udružili kako bi našli odgovornu osobu za ta ubistva.

## Uloge 
### Glavne uloge 
* Kennedy McMann kao Nancy Drew
* Tunji Kasim kao Ned "Nick" Nickerson
* Alex Saxon kao Ace
*  Leah Lewis kao George Fanyne
* Alvina August kao Karen Hartref
* Scott Wolf kao Carson Drew

### Gostujuće uloge 
* Pamela Sue Martin kao Harriet Grosset
* Sara Canning kao Katherine Drew

## Epizode 
## Proizvodnja 
U septembru 2018. godine The CW najavio je da Josh Schwartz i Stephanie Savage razvijaju novu seriju o Nancy Drew.
Dana 16. maja 2019. The CW objavio je prvi trailer za seriju. Serija će početi sa emitiranjem 9. oktobra 2019. godine.

## Kritike 
Na sajtu agregatora za filmske recenzije Rotten Tomatoes, Nancy Drew trenutno ima odobrenje 50% na osnovu 24 recenzije, sa prosječnom ocjenom 7,59/10.

## Reference 
## Vanjski linkovi 
* 

Kategorija:Američke TV-serije sa početkom prikazivanja 2019.
Kategorija:TV-emisije na engleskom jeziku
Bosna i Hercegovina na Svjetskom prvenstvu u atletici 2019.

**Bosnu i Hercegovinu** su na SP u atletici 2019. u Dohi, Katar od 27. septembra do 6. oktobra 2019. predstavljali trojica atletičara. Ovo je bio 14. nastup atletičara iz Bosne i Hercegovine na Svjetskim prvenstvima u atletici.

## Rezultati 
### Muškarci 
;Trkačke discipline

;Bacačke discipline

## Također pogledajte 
* Bosna i Hercegovina na svjetskim prvenstvima u atletici

## Reference 
## Vanjski linkovi 
* Zvanična stranica AS Bosne i Hercegovine 

Kategorija:Države na SP u atletici 2019.
Kategorija:2019. u Bosni i Hercegovini
2019
Svjetsko prvenstvo u atletici 2019 – 800 m (muškarci)

Takmičenja na 800 metara za muškarce na Svjetskom prvenstvu u atletici 2019. održana su 28. i 29. septembra i 1. oktobra  na Khalifa stadionu u Dohi u Kataru. Takmičenje je bilo podijeljeno u tri faze: kvalifikacije, polufinale i finale. Donavan Brazier iz SAD-a s najbržim vremenom u finalu 1:42.34 osvojio je zlatnu medalju. Amel Tuka iz Bosne i Hercegovine osvojio je srebro, dok je Ferguson Cheruiyot Rotich iz Kenije osvojio bronzanu medalju.

Ovo je bilo prvo izdanje takmičenja pod izmijenjenim nazivom, nakon što je ranije bilo poznato kao Svjetsko prvenstvo u atletici, te ujedno i posljednje održano prije nego što je IAAF preuzela novi identitet pod imenom **World Athletics**. Također, po prvi put takmičenje je održano na Bliskom istoku, kao i prvi put da je završeno u oktobru.

Zbog vruće klime nije bilo jutarnjih sesija, a takmičenja su se odvijala od kasnog popodneva nadalje. Dugoprugaške cestovne discipline bile su zakazane za početak oko ponoći po lokalnom vremenu. Po prvi put je bilo dozvoljeno da se sponzori nacionalnih reprezentacija pojavljuju na sportskoj opremi u kojoj su se atletičari takmičili.

## Rekordi 
Zvanični rekordi do početka takmičenja 28. septembra 2019.

## Norma 
Norma za kvalifikaciju bila je 1:45.80.

## Raspored 
## Zemlje učesnice 
## Rezultati 
### Kvalifikacije 
Kvalifikacije su održane 28. augusta.

Prva tri takmičara u svakoj grupi (**Q**) i sljedećih šest najbržih (**q**) plasirali su se u polufinale.

### Polufinale 
Polufinalne utrke održane su 29. septembra.
 
Prva dva takmičara u svakoj grupi (**Q**) i sljedećih dva najbrža (**q**) plasirali su se u finale.

### Finale 
Finalna utrka održana je 1. oktobra.

## Reference 
## Vanjski linkovi 
* 

2019.
Ismet Bajraktari

**Ismet  Bajraktari ** bio je prvi akademski obrazovani genetičar na Kosovu, redovni profesor Univerziteta u Prištini i nominirani kandidat za članstvo u Kosovskoj akademiji nauka i umjetnosti, Priština, Kosovo.

## Biografija 
Rođen je u Prištini 1958, gdje je dobio i osnovno i gimnazijsko obrazovanje. Zvanje profrsora biologije stekao je na Prirodno-matematičkom fakultetu Univerziteta u Beogradu, 1972. Na istom fakultetu je postigao i stepen magistra genetike (1976), a nakon toga (1976.) i doktorirao na temu iz oblasti genetike (1981), kod srbijanskog i evropskog genetičara, akademika Dragoslava Marinkovića.

Na Prirodno-matematičkom fakultetu Univerziteta u Prištini bio je biran u sva akademska zvanja, od asisteta do redovnog profesora (1994.)

## Publikacije
# Referentni naučni radovi: 19
# Konferencijski referati – Apstrakti: 44

## Također pogledajte
* Genetika
* Univerzitet u Prištini

## Reference 
Kategorija:Rođeni 1948.
Kategorija:Umrli 2016.
Kategorija:Biografije, Priština
Kategorija:Kosovski genetičari
Sajam knjige Ulan Bator

thumb|Sajam knjige Ulan Bator.
thumb|Čitatelji koji pregledavaju knjige na sajmu knjiga.
thumb|Za vrijeme sajma knjiga održava se prodaja i razmjena starih knjiga.
thumb|Čitatelji koji pregledavaju knjige na sajmu knjiga.
thumb|Čitatelji koji pregledavaju knjige na sajmu knjiga.

Sajam knjiga Ulan Bator organizuje se svake godine u maju tokom proljeća i u septembru tokom jeseni. Na ovoj manifestaciji sudjeluje više od 300 autora i više od 120 izdavačkih kuća i srodnih organizacija. Ovaj događaj organizuju kulturni odjel grada i mongolsko Ministarstvo prosvjete. Ovaj sajam knjiga omogućava čitateljima da se upoznaju sa najnovijim knjigama, upoznaju autore i prisustvuju njihovim razgovorima o knjigama, da se umreže i prošire svoje kulturno iskustvo knjige. 

## Reference 
Kategorija:Kultura Mongolije
Homutov

**Homutov** (češ. Chomutov) je peti grad po veličini u administrativnoj jedinici Bohemija, unutar kojeg je sjedište zasebnog okruga Homutova.

## Geografija 
Homutov se nalazi u sjeverozapadnom dijelu Češke, blizu granice s Njemačkom. Grad je smješten na oko 90&nbsp;km sjeverozapadno od glavnog grada Praga. 
Homutov se nalazi u sjevernom dijelu historijskog područja Bohemija, u dolini rijeke Homutovke,  koja je pritoka veće Ohre, na oko 340 m nadmorske visine. Grad sa sjevera je okružuju Krušne Gore, na granici s Njemačkom).
Na području Homutova, klima  је umjerenokontinentalna.

## Rast populacije (u hiljadama)
*1702 = 1,129
*1811 = 2,967
*1843 = 4,014
*1869 = 8,183
*1880 = 11,707
*1900 = 19,813
*1921 = 20,894
*1930 = 33,001
*1950 = 28,848
*1970 = 39,905
*1991 = 53,107
*2003 = 50,251
*2013 = 49,187
*2019 = 48,720

## Galerija 

Chomutov city tower 0737.JPG|Gradska vijećnica: toranj
Chomutov Holy Trinity 0736.JPG|Spomenik Svetoj Trojici
Wenceslas Hollar - Bohemian views 2.jpg|Gravira grada iz Srednjeg vijeka

## Također pogledajte
*Augustin Weisbach
*Češka

## Reference 
## Vanjski linkovi
*http://www.chomutov-mesto.cz 

Kategorija:Okrug Homutov
Kategorija:Gradovi u Češkoj
Kategorija:Češka
Kilavac

**Kilavac** je relativno kratka desna pritoka Vrbanje, u mjesnoj zajednici Kruševo Brdo, Bosna i Hercegovina. Izvire ispod uzvisine „Svinjska glava“, na padinama Vlašića, na nadmorskoj visini od  1300 m.

U Vrbanju se ulijeva u zoni današnje MHE Kilavac, kod nekadašnje lokacije poznate kao „šumarska kuća“, na visini od 699 m.

Zanimljivo je da se na svim googleovim mapama, označava kao **Kilovac** , što u lokalnoj zajednici nikada nije prihvaćeno. Uzvisina iznad desne obale izvorišta Kilavca, po njemu se i naziva Kilavačko brdo. 
Zanimljiv je po tome što na njemu nikada ije bilo vodenica i što je uz njega išla šumska željeznička pruga koja je Austrougarskoj i obje Jugoslavije služila za eksploataciju okolnog šumskog bogatstva. Samo ime je indikativno, zbog toga što je ovaj lokalitet od davnina poznat po angažmanu brojnih šumskih radnika i teškim šumskim radovima. (Radničke barake su bile uzvodno od Kilavca, na lokalitetu Tòmina luka.

Dug je oko 4&nbsp;km, a jedna je od rijetkih pritoka Vrbanje koja u gornjem toku nema bukove ni vodopade; tok joj je bez većih krivina i cijelom dužinom usmjeren u pravcu istok – zapad.

## Također pogledajte
*Kruševo Brdo
*Vrbanja

## Reference
Kategorija:Rijeke u Bosni i Hercegovini
Cluj (okrug)

**Cluj** () je jedan od 41 okruga Rumunije. Nalazi se u sjeverozapadnom dijelu države, unutar regije Transilvanije.
Prostire se na površini od 6.674&nbsp;km.2 Prema podacima od 31. 10. 2011. godine u njemu je živjelo 691.106 stanovnika i 4. je najmnogoljudniji okrug u državi.

Glavni i najveći grad je Cluj-Napoca.

## Geografija 
Prostire se na području od 6.674&nbsp;km2 koje se nalazi u kontaktnoj zoni tri reprezentativne prirodne jedinice: planina Apuseni, Transilvanijskog platoa i transilvanijske ravnice. Prema veličini 12. je okrugu u državi i zauzima 2,8% površine Rumunije.

Graniči sa sljedećim okruzima: Vaslui i Mureș na istoku, Alba na jugu, Bihor na zapadu, Sălaj na sjeverozapadu i Maramureș na sjeveru.

## Demografija 
Prema popisu stanovništva Rumunije zaključno sa 31. 10. 2011. u Okrugu je živjelo 691.106 stanovnika što je prosječna gustina od 100 stanovnika po km2.

Etnički sastav stanovništva bio je sljedeći:
* Rumuni - 80,09% (520.885)
* Mađari - 15,93% (103.591)
* Romi - 3,46% (22.531)

## Reference 
## Vanjski linkovi 
* Službena stranica okruga

Cluj
Kategorija:Cluj (okrug)
Filatelija u Albaniji

Prva poštanska marka Albanije izašla je 5. maja 1913. godine, gotovo šest mjeseci nakon proglašenja nezavisnosti. Tiskana je jedna marke sa nominalnom vrijednošću od 1 groša, odnosno 1 turske pjastre Marke su bile zapravo službeni okrugli pečat Ministarstva pošte Albanije, sa albanski dvoglavim orlom kao grbom, tekstom `MINISTERIA E POST-TELEG E TELEFONËVET` u crnoj boji i bez naznačene nominalne vrijednosti. Ukupno je tiskano 2232 komada. Drugo izdanje izašlo je 1. juna, a varijacija te marke 14. oktobra 1913. Radi se ponovo o pečatu, ali bez grba sa nominalnom vrijednošću od jednog groša. Varijanta iz juna je tiskana u karnetima od 45 komada, a na poštanskim šalterima je rezana u približno kvadratične marke, a marke su zbog teksta zarotiranog za 45° lijepljene tako da je zarotirani vrh kvadrata bio dolje. Postoje varijante u crnoj i plavoj boji. Drugo izdanje je perforirano iglom šivaće mašine, a perforacije su obilježavane grafitnom olovkom. Tiraž junske serije bio je 1643 komada, a oktobarske oko 800. Petnaest dana kasnije 16. juna izlazi serija od 8 maraka, koje su marke Osmanlijskog carstva iz 1908, 1909 i 1911. godine, na kojima je ručno utisnut crni pečat u obliku albanskog dvoglavog orla. Nominalna vrijednost je od 2, 5, 10 i 20 para, 1, 2, 2½, 5, 10, 25 i 50 pjastri. Marke su u raznim bojama, a pored orla u donjem dijelu marke je polukružno utisnuto albansko ime Albanije `SHQIPËNIA`. Tiraž ove serije bio je od 11.375 komada za marku sa nominalnom vrijednošću od 1 pjastre (plave boje), do 16 komada za najvrijedniju marku sa nominalnom vrijednošću od 50 pjastri u naranđastosmeđoj boji. Ova serija je jedna od najvrijednijih albanskih maraka, te vrijednost na tržištu za visoke nominalne vrijedosti, u zavisnosti od kvaliteta, prelazi nekoliko desetina hiljada eura.
mini|174x174piksel|Marka od 16. juna 1913. godine
lijevo|mini|198x198piksel|Marka br. 5 iz serije od 16. juna 1913. godine
centar|mini|196x196piksel|Marka br. 6 iz serije od 16. juna 1913. godine

Sve do uvođenja nove albanske valute albanskog franka, albanske marke su imale nominalne vrijednosti u turskoj pjastri ili u manjim jedinicama parama. U decembru 1913. izlazi serija od 6 maraka sa motivom Skenderbega sa nominalnim vrijednostima od 2, 5, 10, 25, 50 qintara, kao stotog dijela franka i 1 franka. Marke imaju štamparsku grešku jer je ime Skenderbega umjesto `Skanderbegu` oštampano Skanderbe**r**gu. Ova serija je poznata u manjoj količini (oko 50 kompleta) sa pečatom `Shkoder` i `Lezkë` u zlatnoj boji. Tiraž je bio 500.000 sa niže vrijednosti, a 100.000 za marku od 1 franka

## Reference
Drugo ime ljubavi (serija)

***Drugo ime ljubavi*** je hrvatska telenovela napravljena prema ideji autorice Dee Matas. Serija je krenula s emitiranjem 8. septembra 2019. na Novoj TV, a zadnja epizoda je emitirana 27. maja 2020.

## Radnja 
Fatalna i nemoguća ljubav spaja, zamalo uništi i naposljetku spasi dvoje ljudi iz potpuno različitih svjetova. Lola mala je žena koja očajnički traži svog izgubljenog sina i bježi od teške prošlosti u kojoj je posesivno pokušava zadržati problematični Igor – otac njezina djeteta. Nakon 10 godina konačno nalazi dobar trag o sinu, ali da bi ga vratila mora se odreći svega pa čak i svog imena. Opasan plan dodatno će zakomplicirati sudbinska ljubav prema Saši, naizgled savršenom muškarcu.

## Uloge 
### Glavne uloge 
### Gostujuće uloge 
## Međunarodna emitiranja 
## Reference 
## Vanjski linkovi 
* 

Kategorija:Hrvatske TV-sezone 2019.
Kategorija:Hrvatske TV-serije sa početkom prikazivanja 2019.
Kategorija:Hrvatske telenovele
Kategorija:TV-emisije na hrvatskom jeziku
Termoelektrana Tuzla

mini|270px|Termoelektrana Tuzla
**Termoelektrana Tuzla** je termoelektrana na ugalj u Tuzli, Bosna i Hercegovina. To je najveća elektrana u Bosni i Hercegovini. U vlasništvu je državne energetske kompanije Elektroprivreda Bosne i Hercegovine.

## Historija 
Izgradnja prvog bloka započela je 1959. godine, a završena 1963. godine. Instalirana snaga elektrane je postepeno povećavana izgradnjom novih blokova u periodu do 1978. godine.

* 1963. godine Blok 1 (snaga 32 MW)
* 1964. godine Blok 2 (snaga 32 MW)
* 1967. godine Blok 3 (snaga 100 MW)
* 1971. godine Blok 4 (snaga 200 MW)
* 1974. godine Blok 5 (snaga 200 MW)
* 1978. godine Blok 6 (snaga 215 MW) 

Po završetku rata u Bosni i Hercegovini izvršene su sanacije i modernizacije Blokova 3 i 4, revitalizacija Bloka 5 i revitalizacija i povećanje snage Bloka 6 na 223 MW. Na ovaj način je radni vijek blokova produžen za 15 godina.

## Tehničke karakteristike 
Elektrana ima instaliranu snagu od 723 MW (blokovi 3 - 6) i proizvodi oko 3.1 GWh električne energije godišnje. Blokovi 1 i 2 od po 32 MW su trajno stavljeni van pogona.

Pored električne energije, elektrana opskrbljuje toplotnom energijom gradove Tuzla i Lukavac. Elektrana sagorijeva 3,3 miliona tona uglja na godišnjem nivou. Ugalj dolazi iz ugljenog bazena Kreka - Banovići.

## Reference 
Kategorija:Koordinate na Wikipodacima
Kategorija:Termooelektrane u Bosni i Hercegovini
Kategorija:Tuzla
Skupštinski izbori u Austriji 2019.

**Skupštinski izbori 2019.** u Austriji održani su 29. septembra 2019. godine. Izbori su bili predviđeni krajem XXVI saziva Skupštine Austrije na jesen 2022. godine. Zbog Afere Ibiza, tajno snimljenog filma sa potpredsjednikom Vlade Heinz-Christianom Stracheom (FPÖ), austrijski predsjednik Vlade Sebastian Kurz (ÖVP) u dogovoru sa predsjednikom Alexanderom Van der Bellenom, 18. maja 2019. godine najavio je nove izbore. Na osnovu te odluke u junu 2019. godine Skupština je donijela odluku o samoraspuštanju. Ovo su, uzevši u obzir i izbore za Ustavotvornu skupštinu 1919. godine 27-i izbori za Skupštinu Austrije. Za Skupštinu Austrije birano je 183 predstavnika, a birale su se stranačke liste, sa kojih su u procentualnom udjelu po većinskom izbornom sistemu birani predstavnici.

## Termin 
## Izborna klima 
## Partije 
###  
###  
###  
###  
###  
## Glasanje 
## Rezultati 
### Rezultati po pokrajinama 
### Kartografski prikaz 
## Reference 
## Vanjski linkovi 
2019
Kategorija:2019. u Austriji
Kategorija:Izbori u 2019.
Kategorija:Izbori u Austriji 2019.
Kategorija:Izbori u Evropi 2019.
Kud puklo da puklo (serija)

***Kud puklo da puklo*** hrvatska je telenovela. Snimanje serije počelo je 1. juna 2014. godine, a emitiranje 15. septembra 2014. na Novoj TV. Serija se emitirala od ponedjeljka do petka u 21:30h. Snimanje prve sezone serije "Kud puklo da puklo" završilo je 14. marta 2015, a emitiranje prve sezone završilo je 7. juna 2015. Emitiranje druge sezone počelo je 7. septembra 2015. a završilo je 9. juna 2016. godine.

## Radnja 
Radnja serije započinje sa smrti djeda Đure (Mate Gulin), čovjeka koji je većinu svog života proveo kao samotnjak, a koji milion eura ostavlja svojim unucima pod uslovom da provedu godinu dana u njegovoj kući na imanju u Oštrovcu. U slučaju da oni ne uspeju u tome, novac ostaje meštanima sela. Zato se meštani sela trude da otežaju život unucima. U djedinu kuću dolaze da žive njegovi unuci: Tomislav (Kurspahić Milan), Kreši (Janko Popović Volarić) i doktorka Katarina (Mirna Medaković). Međutim kako je selo na rubu propasti, a sve više mladih odlazi meštani iz sela uradiće sve kako bi dedine unuke što pre oterali iz sela i zadržali te pare za razvoj sela. Ubrzo u središte priče dolazi ljubav između Damira (Momčilo Otašević), čuvara nacionalnog parka i Katarine. Damir jedini je član sela koji djedinoj unuci pomaže i pokušava da joj olakša život na selu. Zbog toga dolazi u sukob sa svojim ocem Milom (Milan Štriljić), koji se nalazi na čelu mesnog odbora, ali i sa drugim mještanima sela, koji nipošto neće prihvatiti da novac ode u druge ruke.

## Zanimljivosti 
*Naslovnu pjesmu serije "Odo ja" izvodi hrvatska pjevačica Jelena Rozga.
*Prvu sezonu serije u prosjeku je pratilo više od 700. hiljada gledatelja, te je time osvojila titulu   najgledanije domaće serije u Hrvatskoj, i ulazi u TOP 3 najgledanijih formata, također i u drugoj sezoni ostaje najgledanija domaća serija u Hrvatskoj.
*Serija "Kud puklo da puklo" prodana je u više od 30 zemalja: BiH, Sloveniju, Srbiju, Crnu Goru, Bugarsku, Češku, Slovačku, Ukrajinu, zemlje arapskog govornog svijeta (kanal Zee Alwan), ukupno 22 zemlje Bliskog Istoka i Zapadne Afrike i dr.

## Sezone 
## Međunarodna emitiranja 
## Glumci
## Vanjski linkovi 
* O seriji (Dnevnik.hr)
* Započelo je snimanje druge sezone hit serije 'Kud puklo da puklo' (Nova TV.hr )
* Instagram 
* ''Kraj snimanja hit serije 'Kud puklo da puklo' '', Nova TV, 4. Aprila 2016.
* 

## Reference 
Kategorija:Hrvatske TV-sezone 2014.
Kategorija:Hrvatske TV-serije sa početkom prikazivanja 2014.
Kategorija:Hrvatske telenovele
Kategorija:TV-emisije na hrvatskom jeziku
Spisak dobitnika Zlatnog ljiljana (Kreševo)

U ovom članku nalazi se spisak dobitnika Zlatnog ljiljana, vojnog odlikovanja Armije RBiH, sa područja općine Kreševo.
# Agić (Atif) Ibrahim. Rođen 6. marta 1971. u Bukvi. Zlatni ljiljan dobio 1995. kao pripadnik 123. lahke brigade.
# Čizmo (Ragib) Nedžib. Rođen 20. jula 1967. u Kreševu. Zlatni ljiljan dobio 1995. kao pripadnik 145. viteške lahke brigade.
# Hasić (Safet) Fikret - Grobar. Rođen 10. oktobra 1965. u Botunji. Zlatni ljiljan dobio 1994. kao pripadnik 9. brdske brigade.

## Literatura 
* Grupa autora (2000). *Monografija Zlatni ljiljani i odlikovani pripadnici Armije RBiH 1992.–1995.* Sarajevo: Zajednička komanda Vojske FBiH.

Kategorija:Spiskovi dobitnika Zlatnog ljiljana
7 (broj)

**7** (**sedam**) je broj, numeral i ime glifa koji predstavlja taj broj. Sedmi je po redu broj u skupu prirodnih brojeva, a nalazi se iza broja 6, a ispred broja 8.

## Razvoj broja 7 
Na početku su različiti Indijci različito pisali broj 7, uglavnom u jednom potezu kao krivulja koja izgleda kao veliko slovo J okomito obrnuto. Glavni doprinos zapadnih Gubarskih Arapa kod oblikovanja broja 7 je bio taj što su vertikalnu liniju pisali dijagonalno s tendencijom da dijelovi simbola budu štov više pravolinijski. Istočni Arapi razvili su simbol koji sliči na veliko slovo V s jednim dužim krakom. Oba moderna arapska oblika utjecala su na evropski oblik, simbol koji se sastoji od vodoravne gornje linije spojene s desne strane na liniju koja se spušta u donji lijevi ugao, liniju koja je blago zakrivljena u nekim varijantama fonta. Kao što je slučaj s evropskim glifom, kod naroda Čham i Kmera glif 7 je također evoluirali i bio sličan glifu 1 ali su vodili računa da se ipak razlikuju. Kmeri su glifu 7 često dodavali vodoravnu liniju iznad glifa. To je analogno horizontalnoj liniji kroz sredinu dijagonalne linije koja se ponekad koristi u rukopisu simbola u zapadnom svijetu, ali koji se gotovo nikada ne koristi u računarskim fontovima. U nekim grčkim dijalektima s početka 12. stoljeća dijagonalna linija pisana je više u polukružnom stilu.

## U matematici 
* Sedam je četvrti prosti broj i ne samo da je Mersenneov prosti broj (od 23 - 1 = 7), već je i dvostruki Mersenneov prosti broj jer je eksponent *3* također Mersenneov prostibroj.
* Sedam je najmanji prirodni broj koji se ne može predstaviti kao zbir kvadrata tri cijela broja.

## Računanje 
## Simbolika broja 
### Antičko doba 
* Sedam smrtnih grijeha
* Sedam klasičnih planeta
* Sedam metala antičkog doba
* Sedam dana u sedmici
* Sedam boja duge
* Sedam mora
* Sedam kontinenata
* Sedam kraljeva Rima
* Sedam brda Istanbula
* Sedam brežuljaka Rima
* Sedam čuda drevnog svijeta

## Također pogledajte 
* 7. p. n. e.
* 7.


Kategorija:Cijeli brojevi
Medievalist

**Medievalist** je stručnjak za proučavanje srednjovjekovnog razdoblja iz oblasti historije, književnosti, filozofije i drugih naučnih oblasti. 

Naziv potječe od pojma srednji vijek izraženog novolatinskim jezikom *Medium aevum*. To je razdoblje u historijskom razvoju koje obuhvata period od 5. do 15. stoljeća i uvedeno je radi lakšeg sagledavanja i proučavanja historije ljudskog razvoja. Izvedeno medievalan i medievalno kao pridjevi i prilozi označavaju srednjovjekovan i srednjovjekovno, poput medievalna Bosna – srednjovjekovna Bosna. Medievalistika se bavi proučavanjem srednjega vijeka. Pretpostavke za kvalitetna medievalna proučavanja u Bosni i Hercegovini podrazumijevaju poznavanje srednjovjekovnih pisama i jezika (glagoljice, ćirilice i latinice, te staroslavenskog, bosanskog, latinskog i grčkog jezika), materijalne kulture (arheologija i historija umjetnosti), usmene predaje (etnologija), filozofije, religije i drugih naučnih disciplina.

Za historičare medievaliste presudne su pomoćne historijske nauke (paleografija, epigrafika, diplomatika, hronologija, heraldika, numizmatika, sfragistika, egdotika i dr.).

## Literatura 
* Vesna Mušeta-Aščerić, Uvod u historijsku nauku, Univerzitet u Sarajevu, Sarajevo 2014. 
* Medievalist https://www.dictionary.com/browse/medievalist

Kategorija:Historija
Saaremaa

**Saaremaa** je najveće ostrvo u Estoniji sa površinom od 2673&nbsp;km². Nalazi se na Baltičkom moru južno od ostrva Hiiumaa te zapadno od ostrva Muhu. Pripada Zapadnoestonskom arhipelagu. Glavni grad ostrva je Kuressaare, koji je u januaru 2018. godine imao 13.276 stanovnika. Cijelo ostrvo je u januaru 2017. godine imalo zabilježenu populaciju od 31.557 stanovnika.

## Etimologija 
Prema starim skandinavskim izvorima Saaremaa se je nazivala Eysysla, a na islandskom Sagas Eysýsla, što znači "zemlja ostrva". Ostrvo se na estonskom naziva Saaremaa, a na finskom Saarenmaa - doslovno „ostrvska zemlja“.

## Reference 

Kategorija:Ostrva u Estoniji
Kategorija:Ostrva u Baltičkom moru
Sarajevski krug

Sarajevski krug je mjuzikl kojeg potpisuju autor muzike, aranžmana i scenarist Edin Dino Zonić, koautor muzike i aranžmana Slavko Nedić, a libreto su napisali: Rade Čikeš Medan, Mustafa Tanović i Edin Dino Zonić.  Režiju i dramatrugiju mjuzikla radila je Dubravka Zrnčić-Kulenović a koreografiju priznati engleski koreograf Royston Maldoom.

Mjuzikl je ljubavna priča dvoje mladih u opkoljenom Sarajevu.
Premijera mjuzikla bila je 17. juna 1995. godine KD Vatroslav Lisinski u Zagrebu. Prvu ekipu mjuzikla čini su: Jelena Radan, Goran Karan, Julija Zlopaša, Ante Grossi, Mirjana Foretić, Drago Lokas, Sanja Didović, Alan Belušić, Karlo Starčević, Irena Raduka, Suzana Derk, Vladimir Nothig, Jana Nemeček, Gorana Čehić, Marijana Delić, Daria Saltagić, Irena Malbaša, Alan Gabor, Nataša Petrović, Mirsada Dizdarević, Siniša Hapač i Igor Hapač, Goran Vasović, Ana Hanić, Ljubica Kelčec-Suhovec, Marko Pletikosa, Marina Matolić, Neven Palaček te glumac Miodrag Trifunović. Oni su odradili premijeru i još 6 izvedbi u KS Vatroslav Lisinski u Zagrebu. 
U kasniji predstavama ukoge su pjevali i: Nermin Puškar, Marija Husar, Ivana Husar, Ervin Baučić i mnogi drugi.

Pored Zagreba mjuzikl Sarajevski krug je imao još nekoliko desetaka izvedi i to u: Puli, Rijeci, Zadru, Tuzli i Sarajevu. Pod imenom Sarajevo Circle mjuzikl je igram i u: Linzu, Beču, Londonu, Hildesheimu, Grazu, Pragu, te u Daytonu, na proslavi godišnjice potpisivanja Deytonskog sporazuma. 

Malo je znano da je Sarajevski krug jedini mjuzikl s ovih prostora koji je igrao dvije pokazne predstave na Broadwayu. 

Mjuzikl je objavljen 1996. godine u dva CD izdanja, kao Sarajevo Circle u izvedbi na engleskom jeziku (nakladnik PG Records Linz)  te na hrvatskom kao Sarajevski krug (izdavač Croatia Records). 

## Izvori 
1. http://arhiva.hnk-split.hr/hnksplitsezona9798/svibanj98/mjusicle.htm

2. http://mirzahasanefendic.com/?p=3616 

3. https://www.discogs.com/Dino-Zoni%C4%87-Sarajevo-Circle/release/12442907

4. https://www.discogs.com/Dino-Zonić-Sarajevo-Circle/release/2595042

## Reference
Dâmbovița (okrug)

**Dâmbovița** () je jedan od 41 okruga Rumunije. Nalazi se u južnom centralnom dijelu države, unutar regije Muntenije.
Prostire se na površini od 4.054&nbsp;km2 i jedan je od najmanjih okruga. Prema podacima od 31. 10. 2011. godine u njemu je živjelo 518.745 stanovnika. Sa prosječnom gustinom naseljenosti od 127 stanovnika po km2   3. je najgušće naseljen okrug poslije okruga Ilfov i Iași.

Glavni i najveći grad je Târgoviște.

## Geografija 
Reljef se može podijeliti na tri cjeline. Na sjeveru je planinski, a čine ga planine iz lanca Južnih Karpata te Bucegi i Leaotă. Centralnim dijelom prostiru se potkarpatska brda, a južno područje čini dio rumunske nizije.

Glavna rijeka, po kojoj je okrug i nazvan, jest Dâmbovița. Od većih rijeka kroz ovaj okrug protječe Ialomița, i to sjevernim i istočnim područjem okruga, te Argeș, koji protječe jugom.

Graniči sa sljedećim okruzima: Ilfov i Prahova na istoku, Argeș na zapadu, Brașov na sjeveru, Teleorman i Giurgiu na jugu.

## Demografija 
Prema popisu stanovništva Rumunije zaključno sa 31. 10. 2011. u okrugu je živjelo 518.745 stanovnika, što je prosječna gustina naseljenosti od 127 stanovnika po km2.

Etnički sastav stanovništva bio je sljedeći:
* Rumuni - 96%
* Romi i ostali

## Reference 
## Vanjski linkovi 
* Službena stranica okruga

Dâmbovița
Kategorija:Dâmbovița (okrug)
Nermina Vehabović-Rudež

**Nermina Vehabović-Rudež** (24. novembar 1968.) jest bosanskohercegovačka psihologinja i političar.

## Biografija 
Osnovnu i srednju školu završava u Visokom. Završila je Filozofski fakultet, a magistar Psiholoških nauka postala je 2014. godine. Od 2004. godine je instruktor Instituta za realitetnu terapiju i teoriju izbora William Glasser.

Autor je nekoliko knjiga kao što su priručnik za roditelje “Voljela bih podijeliti s vama“ iz 2005. i "Putovanje jednog psihoterapeuta" iz 2019. Zaposlena je u Centru za mentalno zdravlje u Visokom, kao psiholog i psihoterapeut. Godine 2023. izdala vodič za poštovanje sebe i drugih "Ženoteka".

Na lokalnim izborima 2016. u Bosni i Hercegovini kao kandidat Naše stranke dobila je mandat u Općinskom vijeću Visoko.

## Reference 
## Vanjski linkovi 
* http://balkans.aljazeera.net/tag/nermina-vehabovic-rudez 
* https://interview.ba/interview/item/13776-nermina-vehabovic-rudez-ovisnost-o-videoigricama-nadmasila-ovisnost-o-kocki 

Kategorija:Biografije, Visoko
Sarma

mini|Sarma
**Sarma** je jelo od miješanog mljevenog mesa i najčešće riže umotanih u list ukiseljena kupusa, svježeg kupusa ili lišća vinove loze.

## Porijeklo 
Sarma se smatra bugarskim nacionalnim jelom, ali ne s ukiseljenim kupusom Sarme najčešće pripremaju u Azerbejdžan, Bosni i Hercegovini, Bugarskoj, Hrvatskoj, Poljskoj, Grčkoj, Mađarskoj, Sjevernoj Makedoniji, Crnoj Gori, Moldaviji, Rumuniji, Srbiji, Sloveniji, Jordanu, Libanu, Siriji, Iraku, Turskoj i Ukrajini, ali uglavnom s različitim receptima. U Gruziji i Azerbejdžan isto ili slično jelo naziva se "dolma".

## Također pogledajte 
* Bosanska kuhinja

## Reference 
Kategorija:Bosanska kuhinja
Kategorija:Srpska kuhinja
Kategorija:Bugarska kuhinja
Kategorija:Grčka kuhinja
Kategorija:Turska kuhinja
Kategorija:Hrvatska kuhinja
Kategorija:Azerbejdžanska kuhinja
Florikultura

[thumb|right|250px|Maloprodaja u [stakleniku pokazuje dio raznolikosti cvjetnica]]

**Florikultura** ili  **uzgoj cvjetnica** je oblast povrtlarstva koja se bavi uzgojem cvjetnica i ukrasnog bilja za vrtove i za cvjećarstvo, a dio je cvjetne industrije. Razvoj novih sorti, putem uzgoja biljaka, ima veliki interes cvjećara.

Florikulturne biljke uključuju sadnice, sobne biljke, cvjetnjačke i lončanice, sječeno kultivirano zelenilo i rezano cvijeće. Za razliku od rasadnih kultura, florikulturne općenito su zeljaste biljke. Prizemne i vrtne biljke sastoje se od mladih cvjetnica (jednogodišnje i višegodišnje biljke) i povrće. Uzgajaju se u staklenicima ili gredicama, u saksiji ili visećim korpama, obično u kontroliranom okruženju, a uglavnom se prodaju za vrtove i uređenje okoliša. Najčešće su i najprodavanije  *Pelargonium*, *Geranium*, *Impatiens*, *Petunia*. Mnoge sorte roda *Chrysanthemum* su glavne višegodišnje vrtne biljke u Sjedinjenim Državama.

Cvjetnice se uglavnom prodaju u loncima za unutrašnju upotrebu. Glavne su *Poinsettia*, orhideja, hrizantema i gotove kulture azaleja. Lisnate biljke prodaju se i u loncima i visećim korpama za unutrašnju i dvorišnu upotrebu, uključujući veće primjerke za uređenje ureda, hotela i restorana.

## Također pogledajte
*Floristika
*Cvjetnica

[thumb|250px|Primjer florikulture: uzgoj [kaktusa]]

## Reference
* Floriculture researchers test pink poinsettias | CALS News Center Floriculture researchers test pink poinsettias | News from the College of Agriculture and Life Sciences
* Floriculture, Nursery - Rural Migration News | Migration Dialogue
* 

## Vanjski linkovi
* USDA - National Agricultural Statistics Service Floriculture Crops 
* University of Florida
* California Cut Flower Commission
* University of Minnesota Florifacts 
* North Carolina State University Floriculture Information Center
* https://www.researchgate.net/publication/295862115_Diversification_Through_Floriculture_in_Kashmir_Valley
* 

Kategorija:Poljoprivreda
Kategorija:Hortikultura
Ekologija biljaka

[thumb|300px|[Tropi|Tropska biljna zajednica na Dijego Garsiji]]
**Ekologija biljaka** ili **fitoekologija** jeste ekološka nauka o rasprostranjenju i bioraznolikosti biljaka i biljnih zajednica, efekte vanjskih faktora životnog okruženja na prisustvo biljaka u određenom području, kao i interakcije između biljaka, kao i njihove odnose sa drugim organizmima.

Pojam botaničke ekologijr uveo danski botaničar Evgen Varming, 1895. godine.

Različite biljke, njihove grupe i zajednice, odlikuju se specifičnim životnim formama, prilagođenim datoj životnoj sredini. Posebnim osobinama određene životne forme karakteriziraju i specifičnost staništa na koje su prilagođene (npr. forme kaktusa – kserofitе – osobene su za pustinjske uvjete, itd.)

Međutim, biljne vrste mogu biti u istoj mjeri, istovremano prilagođene na raznolike ekološke uvjete, a u kolikoj će mjeri biti prilagođena svim veoma promenljivim faktorima sredine zavisi od ekološke valence.

## Reference 
## Dopunska literatura 
* 
* 
* 
* 
* . 
* 

## Vanjski linkovi
Kategorija:Botanika
Kategorija:Ekologija